মতুয়াগড়ে SIR বি/স্ফো/র/ক মমতা, কী বললেন শুনুন

ওয়েবডেস্ক- এসআইআর (SIR) বিরোধিতায় মতুয়া (Matua) গড় থেকে সোচ্চার হলেন মুখ্যমন্ত্রী মমতা বন্দ্যোপাধ্যায় (Cm Mamata Banerjee) । আজ মুখ্যমন্ত্রীর ত্রিকোণ পার্কের সভা ঘিরে টান টান উত্তেজনা। রাজ্যের SIR পরিস্থিতি নিয়ে প্রথম থেকেই নির্বাচন কমিশনের দিকে আঙুল তুলেছেন মুখ্যমন্ত্রী। ফের আজ পথে নামলেন তিনি। সভা থেকেই প্রথমেই কপ্টার নিয়ে বিজেপিকে তুলোধনা করেন তিনি। এদিন তাঁর আসার কথা ছিল কপ্টারে। কিন্তু কপ্টারের বিমার মেয়াদ শেষ হয়েছে বলে সূত্রের খবর। এর পরেই মুখ্যমন্ত্রী  বিজেপিকে নিশানা করে সোচ্চার হয়ে বলেন, ভোটের আগেই খেলা শুরু হয়ে গেছে। ভালো হয়েছে আমি সড়কপথে এলাম, জন সংযোগ করতে করতে।

মুখ্যমন্ত্রী নির্বাচন কমিশের দিকে আঙুল তুলে বলেন, এত তাড়াহুড়ো করে এসআইআর প্রক্রিয়া কীসের জন্য? সমস্তটাই রাজনৈতিক উদ্দেশ্যপ্রণোদিত। SIR করতে তিন বছর সময় লাগে। ২০০২ সালে শেষ এসআইআর হয়েছিল।  আমরা তো তার বিরোধিতা করিনি। কিন্তু এখানে যারা বছরের পর ধরে বসবাস করছে তাদের তাড়ানো চলবে না। কমিশনের নিরপেক্ষতা খুব প্রয়োজন।

কমিশন নিরপেক্ষতার বদলে বিজেপি কমিশন হয়ে উঠেছে। মুখ্যমন্ত্রী এদিন সকলের উদ্দেশ্যে বলেন, বাংলায় কথা বললেই বাংলাদেশি বলে দাগিয়ে দেওয়া হচ্ছে কেন? আমি বীরভূমে জন্মেছি, না হলে আমাকে বাংলাদেশি বলত। ভোটের আগে ধর্মের নামে ফর্ম বিলি চলছে। মুখ্যমন্ত্রী এদিন সবাইকে বলেন, কেউ ভয় পাবেন না। আমরা কাউকে তাড়াতে দেব না।  বাংলা জোর করে দখল করতে হবে, তাই এসআইআর চাপিয়ে দেওয়া হচ্ছে। এই মাটি সংগ্রামের মাটি, এই মাটি কারুর রক্তচক্ষুকে ভয় পায় না।

আরও পড়ুন- BJP–র বি-টিম হয়ে গেছে নিবার্চন কমিশন, সরব তৃণমূল

এদিন বিএলও’র মৃত্যু নিয়ে মমতা বন্দ্যোপাধ্যায় কমিশনকে নিশানা করেন। তিনি বলেন, কাজ করতে গিয়ে তিনজন বিএলও মারা গেছেন। এসআইআর আতঙ্কের ৩৫ জনের মৃত্যু হয়েছে। আপলোড করা যাচ্ছে না, ইন্টারনেট নেই, হোয়াটসঅ্যাপ নেই, এই অবস্থায় দুমাসের মধ্যেই এসআইআর করা ঠিক হচ্ছে না।

কমিশনকে তীব্র আক্রমণ শানিয়ে তৃণমূল সুপ্রিমো, মুখ্যমন্ত্রী মমতা বন্দ্যোপাধ্যায় বলেন, রামের জায়গায় শ্যাম চলে যাচ্ছে। নির্বাচন কমিশন তিন বছর ধরে সময় নিক। ঘটিবাটি বিক্রি করে হলেও আমরা মানুষের পাশে থাকব।”

দেখুন ভিডিও-